Ђуро Драшковић
Ђуро Драшковић (Чево, 1880 — Цетиње, 1919) био је бригадир црногорске војске и један од вођа Божићне побуне 1919. године. Прва је жртва братоубилачке војне акције, познате као Божићна побуна, у којој се енергично противио безусловном уједињењу тадашње Србије и Црне Горе, те био на челу Зеленаша.

Биографија 
Ђуро Ристов Драшковић рођен је на Чеву 1880. године. Крај Првог свјетског рата дочекао је са чином Капетана у војсци Краљевине Црне Горе, а након погибије је постхумно, од стране краља Николе и црногорске владе у егзилу, произведен у командира (мајора) црногорске војске. Био је стамени ратник и официр. Непоколебљиво, до смрти, био је одан црногорском барјаку, краљу Николи и својој отаџбини Краљевини Црној Гори.

Као официр истакао се у балканским ратовима током 1912-1913. Учесник је и Првог свјетског рата, а након војног слома Црне Горе и њеног пада под аустроугарску окупацију интерниран је у аустроугарски заробљенички логор, из којега је пуштен крајем 1918. године, када се враћа на Цетиње, гдје се супротставља безусловном уједињењу Црне Горе и Србије и стаје на чело Зеленаша, заједно са Крстом Поповићем.

Борба за независност Црне Горе 

Капетан Ђуро Драшковић био је један од вођа Божићне побуне 1919. године, коју су против србијанске династије Карађорђевић подигли зеленаши, присталице свргнутог краља Николе и црногорске династије Петровић Његош. Из интернације се враћа 1918. године и активно ради на поништењу одлука Велике народне скупштине, залажући се против безусловног уједињења. Упоредо са преговорима, као један од вођа, припремао је и терористичке акте против новостворене државе.

Устаници нападају Цетиње ноћу, 5. на 6. јануар 1919. године. Долази до ватреног обрачуна и устаници не успијевају да уђу у град, а капетан Ђуро Драшковић гине у овом обрачуну. Уз посредовање генерала Ванела стање се нормализује. Бјелаши који су бранили Цетиње, потпомогнути од војске и жандармерије пружили су снажан отпор и том приликом пала је и прва жртва - погинуо је један од вођа Зеленаша капетан Ђуро Драшковић. Одлукама Подгоричке скупштине од новембра 1918. године енергично се супротставио. Није прихватио безусловно присаједињење Црне Горе Краљевини Србији, већ се с оружјем у руци борио против тога.

Види још 
 Божићна побуна
 Крсто Поповић

Референце 

Рођени 1880.
Умрли 1919.
Цетињани
Српске војсковође
Комити
Личности балканских ратова
Црна Гора у Балканским ратовима
Црногорски војници у Првом свјетском рату
Краљевина Црна Гора
Божићна побуна